સમલૈંગિકતાને ગુનો જ રહેવા દેવાની દલીલ કરનારા સુરેશકુમાર કૌશલે કહયું હતું કે, જો સમલૈગિકતાને ગુનાના દાયરામાંથી રદ કરવામાં આવશે તો તેનાથી દેશની સુરક્ષા માટે ખતરો ઊભો થશે. લશ્કના જવાનો પોતાના પરિવારથી મહિનાઓ સુધી દૂર રહેતા હોય છે, તેઓ અન્ય જવાનો સાથે સમલૈગિક સંબંધોમાં સામેલ થાય એવી સંભાવના ઊભી થશે. દેશમાં પુરુષ વેશ્યાવૃત્તિને પ્રોત્સાહન મળશે. સુપ્રીમ કોર્ટે વધુમાં કહયું હતું કે, સંવૈધાનિક લોકતાંત્રિક વ્યવસ્થામાં પરિવર્તનની જરુર છે. જીવનનો અધિકાર માનવીય અધિરકાર છે. આ અધિકાર વગરના બાકીના અધિકારનું કોઈ ઔચિત્ય નથી. અમારે વિવિધતાને સ્વીકૃતિ આપવી પડશે. વ્યક્તિગત પસંદનું સન્માન કરવું પડશે. એલજીબીટીનોે પણ બધા સમાન અધિકાર છે. રાઈટ ટુ લાઈફ – તેમનો અધિકાર છે. એ સુનિશ્ચિત કરવાનું કામ અદાલતનું છે. સહમતિથી બંધાતા સમલૈંગિક સંબંધો હાનિકારક નથી.